Oficiālais Vēstnesis L 242 , 04/09/1997 Lpp. 0064 - 0066



Padomes lēmums (1997. gada 22. jūlijs) par sarakstu, kas minēts Regulas (EEK) Nr. 3254/91 3. panta 1. punktā un Komisijas Regulas (EK) Nr. 35/97 1. panta 1. punkta a) apakšpunktā (97/602/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Komisijas priekšlikumu, ņemot vērā Padomes Regulu (EEK) Nr. 3254/91 (1991. gada 4. novembris), ar ko aizliedz Kopienā lietot kāju lamatas un ievest Kopienā noteiktu savvaļas dzīvnieku sugu kažokādas un gatavās preces no valstīm, kurās tos ķer ar kāju lamatām vai slazdošanas metodēm, kas neatbilst starptautiskajiem humānas slazdošanas standartiem [1], jo īpaši tās 3. panta 1. punkta otro daļu, tā kā Komisijas Regula (EK) Nr. 35/97 (1997. gada 10. janvāris), ar ko paredz noteikumus par apliecināšanu attiecībā uz kažokādām un precēm, uz kurām attiecas Padomes Regula (EEK) Nr. 3254/91 [2], jo īpaši tās 1. panta 1. punkta a) apakšpunkts, ir piemērojama tikai attiecībā uz to dzīvnieku kažokādu ievešanu, kas nav dzimuši un audzēti nebrīvē valstīs, kas minētas šā lēmuma pielikuma sarakstā; tā kā minētais saraksts ir izveidots, pamatojoties uz informāciju, ko Komisija pieprasa no valstīm, kas atrodas Regulas (EEK) Nr. 3254/91 I pielikumā minēto sugu zināmās izplatības apgabalā; tā kā Starptautiskais nolīgums par humānas slazdošanas standartiem ir nosūtīts Padomei apstiprināšanai; tā kā ir lietderīgi atturēties no rīcības, kas izjauktu nolīguma mērķi un motīvu; tā kā tādēļ sarakstā ir iekļautas tās valstis, kas ir parafējušas minēto nolīgumu; tā kā, cita starpā, līdz laikam, kad Starptautiskajam nolīgumam par humānas slazdošanas standartiem pievienosies vēl papildu trešās valstis vai jebkādās citā situācijā, uz ko attiecas Regulas (EEK) Nr. 3254/91 3. panta 1. punkts, šim lēmumam var būt tikai pārejas raksturs; tā kā minētais saraksts jāgroza nekavējoties saskaņā ar jaunajiem apstākļiem, lai nekavētu kažokādu un to izstrādājumu tirdzniecību; tā kā Komiteja, kas minēta Regulas (EEK) Nr. 3254/91 5. pantā un ar ko apspriedušies rakstiski 1996. gada 20. decembrī, nav devusi labvēlīgu atzinumu par Komisijas lēmumprojektu, ar ko nosaka pilnvaroto valstu sarakstu, IR PIEŅĒMUSI ŠO LĒMUMU. 1. pants To valstu saraksts, kas atbilst vismaz vienam no Regulas (EEK) Nr. 3254/91 3. panta 1. punkta pirmajā daļā izklāstītajiem nosacījumiem un kas minēts Komisijas Regulas (EK) Nr. 35/97 1. panta 1. punkta a) apakšpunktā, kopā ar norādēm uz attiecīgajām sugām ir ietverts šā lēmuma pielikumā. 2. pants Šis lēmums stājas spēkā dienā, kad to publicē Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 1997. gada 22. jūlijā Padomes vārdā — priekšsēdētājs J. Poos [1] OV L 308, 9.11.1991., 1. lpp. [2] OV L 8, 11.1.1997., 2. lpp. -------------------------------------------------- PIELIKUMS Valstu un sugu saraksts, kas minēts 1. pantā Valsts | Suga | Beliza | Procyon lotor | Bulgārija | Cants lupus | Kanāda | Canis latrans Canis lupus Castor canadensis Felis rufus Lutra canadensis Lynx canadensis Martes americana Maries pennanti Mustela erminea Ondatra zibethicus Procyon lotor Taxidea taxus | Ķīnas Tautas Republika | Canis lupus Martes zibellina Mustela erminea Ondatra zibethicus | Čehijas Republika | Canis lupus Mustela erminea Ondatra zibethicus | Salvadora | Procyon lotor | Grenlande | Canis lupus | Ungārija | Mustela erminea Ondatra zibethicus | Jordānija | Canis lupus | Korejas Republika | Martes zibellina Canis lupus | Libāna | Canis lupus | Meksika | Canis lupus Canis latrans Castor canadensis Felis rufus Ondatra zibethicus Procyon lotor Taxidea taxus | Moldova | Canis lupus Mustela erminea | Nikaragva | Procyon lotor | Norvēģija | Canis lupus Mustela erminea Ondatra zibethicus | Pakistāna | Canis lupus Mustela erminea | Panama | Procyon lotor | Polija | Canis lupus Martes zibellina Mustela erminea Ondatra zibethicus | Rumānija | Canis lupus | Krievijas Federācija | Canis lupus Martes zibellina Mustela erminea Ondatra zibethicus Procyon lotor | Slovākijas Republika | Canis lupus Martes zibellina Mustela erminea | Slovēnijas Republika | Canis lupus Ondatra zibethicus | Turcija | Canis lupus | --------------------------------------------------